મ્યુનિ. રેવન્યુ કમિટીના ચેરમેન વલ્લભ પટેલ કહે છે, “કેન્દ્રની પરવાનગીથી ગત તા.૧૧ નવેમ્બરે મ્યુનિ. તિજોરીમાં રૂ.ર૬ કરોડ ઠલવાયા હતા. ગત તા.૧ર નવેમ્બરે રૂ.૧૪.૬૧ કરોડ અને ગઇ કાલે રૂ.૧૦.૪૯ કરોડની આવક તંત્રને થઇ હતી. આજે પણ તમામ સિવિક સેન્ટરોમાં પ્રોપર્ટી ટેકસ સહિતના બિલ જૂની નોટોમાં સ્વીકારાશે.” દરમિયાન મ્યુનિ. ટેકસ વિભાગના ટોચનાં સૂત્રો કહે છે કે જો કેન્દ્રની સૂચનાના આધારે તા.ર૪ નવેમ્બર સુધીની સમય મર્યાદા લંબાવાશે તો આજે સાંજે ૬-૦૦ વાગ્યે તમામ સિવિક સેન્ટર બંધ થઇ જશે, પરંતુ જો તેમ નહીં થાય તો આજના છેલ્લા દિવસના સંદર્ભમાં રાતના ૧૦-૦૦ વાગ્યા સુધી સિવિક સેન્ટર કાર્યરત રહેશે.